Document ID: /roh_data/filtered/fineweb-2-filterrobots_roh.jsonl.gz/63438

A moda concisa
En Svizra èn scumandadas e pia illegalas trais furmas da pornografia: represchentaziuns pornograficas cun uffants, cun animals e cun violenza.
In problem particular è l’uschenumnà «sexting» tranter adolescents. Sexting designescha il trametter selfies obscens cun il smartphone. Cun trametter ina fotografia pornografica perda l'autura u l'autur la controlla da sia diffusiun. Ultra da quai ristga ella u el ch’il maletg vegn tramess vinavant u vegn duvrà sco instrument da mobing.
Far ina fotografia u in video po gia esser chastiabel, sche quels mussan in context sexual e sche las persunas represchentadas han main che 18 onns. Fotografar e filmar acts cleramain sexuals tranter giuvenils sut 16 onns vala en tutta cas sco pornografia d’uffants ed è pia illegal.
Tips
- Sche ti vegns a savair ch’insatgi en tes conturn ha in problem cun pornografia illegala, hajas il curaschi da pledentar questa persuna en chaussa.
- Na derasa nagins cuntegns pornografics illegals cun trametter vinavant u mussar quels ad insatgi. Derasar vinavant tals cuntegns è numnadamain er illegal.
- Sche pornografia illegala t’excitescha, hajas il curaschi da discurrer surlonder cun ina persuna da confidenza, avant che ti daventas eventualmain chastiabla resp. chastiabel.